Správa Komisie Európskemu parlamentu a Rade o výdavkoch záručnej sekcie EPUZF - Systém včasného varovania č. 7/2006 /* SEK/2006/1111 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 1.9.2006 SEK(2006) 1111 v konečnom znení SPRÁVA KOMISIE EURÓPSKEMU PARLAMENTU A RADE o výdavkoch záručnej sekcie EPUZF Systém včasného varovania č. 7/2006 OBSAH 1. ÚVOD 3 2. PRIPOMIENKY K PLNENIU ROZPOčTU NA ROK 2006 3 3. ZÁVERY 4 1. ÚVOD V prílohe 1 je znázornené skutočné čerpanie rozpočtu za obdobie od 16. októbra 2005 do 31. mája 2006 v porovnaní s profilom výdavkov stanoveným ukazovateľom, ktorý sa určil na základe ustanovení článku 7 nariadenia Rady (ES) č. 2040/2000 z 26. septembra 2000 o rozpočtovej disciplíne[1]. 2. PRIPOMIENKY K PLNENIU ROZPOčTU NA ROK 2006 Nasleduje stručný komentár k najvýznamnejším rozdielom medzi skutočnou úrovňou plnenia a úrovňou vyjadrenou ukazovateľom pre rôzne sektory rozpočtu na rok 2006 (pozn.: v zátvorkách je uvedená súčasná úroveň prečerpania (+) alebo nedostatočného čerpania (-) prostriedkov). 2.1. Menové faktory Kurz eura voči doláru Vo výdavkoch, ktoré vznikli počas uvedeného obdobia, sa zohľadňuje pohyb kurzu eura voči doláru. Veľká časť vývozných náhrad pre poľnohospodárske výrobky, najmä pre obilniny a cukor, a v prípade niektorých druhov štátnej pomoci ako napríklad pomoc pre bavlnu, predstavuje výdavky ovplyvnené vývojom kurzu eura voči doláru. Rozpočet prijatý rozpočtovým orgánom, sa vypracoval v súlade s článkom 8 ods. 1 nariadenia (ES) č. 2040/2000 na základe priemerného paritného kurzu, ktorý bol za obdobie júl až september 2005 1 EUR = 1,22 USD. Je potrebné uviesť, že v období od 1. augusta 2005 do 31. mája 2006 bol priemerný paritný kurz približne 1 EUR = 1,21 USD, teda približne 1 % nad kurzom použitým pri zostavovaní rozpočtu na rok 2006. 2.2. Podkapitola 1a - Výdavky v rámci SPP (okrem rozvoja vidieka) 2.2.1. Cukor (+ 316,3 milióna eur), ovocie a zelenina (– 118,4 milióna eur) a mlieko (– 114,8 milióna eur) Dôvody implementačných modelov pre tieto sektory zostávajú rovnaké ako dôvody popísané v predchádzajúcej správe Systému včasného varovania č. 5-6/2006. 2.2.2. Náhrady vzťahujúce sa na výrobky neuvedené v prílohe I (– 84,2 milióna eur) Všeobecný pokles v úrovni sadzieb vývozných náhrad, spolu s menším vyvezeným objemom poľnohospodárskych výrobkov viedol k nižším platbám náhrad zo strany členských štátov, a teda aj k súčasnému nedostatočnému čerpaniu prostriedkov tohto opatrenia, ktoré trvá do konca rozpočtového roku. 2.2.3. Priadne rastliny (– 13,7 milióna eur) Komisia prijala rozhodnutie na pomoc pre bavlnu. Nárast svetovej ceny bavlny viedol k zníženiu výšky pomoci a k následnému zníženiu platieb vyplývajúcich z nedostatočného čerpania prostriedkov tohto opatrenia do konca rozpočtového roku. 2.2.4. Bravčové mäso, vajcia a hydina, včelárstvo (– 43,6 milióna eur) V súčasnosti bude mať prerušenie platieb vývozných náhrad za čerstvé a mrazené bravčové mäso za následok znížené platby. Tento fakt je už znázornený ukazovateľom. Ak sa však zohľadnia náklady na mimoriadne podporné opatrenia pre sektory produkcie vajec a hydiny spôsobené epidémiou vtáčej chrípky, a ak členské štáty vyplatia všetku pomoc, ktorá má byť vyplatená v súčasnom rozpočtovom roku, potom sa neočakáva, že súčasné nedostatočné čerpanie bude trvať až do konca rozpočtového roku. 2.2.5. Priama pomoc (– 1 769,1 milióna eur) Súčasné nedostatočné vykonávanie všetkých opatrení financované podľa tohto článku je približne o 40 % nižšie ako úroveň zaznamenaná koncom apríla 2006. Pokiaľ ide o neviazanú priamu pomoc, najmä jej nedostatočné čerpanie taktiež pokleslo približne o 66 % v porovnaní s tým istým obdobím. Komisia na základe informácií od členských štátov pravidelne a podrobne monitoruje stav uplatňovania. V súčasnosti Komisia v prípade tohto opatrenia nemôže nedostatočné čerpanie pridelených rozpočtových prostriedkov vylúčiť. 3. ZÁVERY Čerpanie prostriedkov v rámci výdavkovej podkapitoly 1a dosiahlo od 16. októbra 2005 do 31. mája 2006 výšku 36 312,8 milióna eur, teda 83,9 % dostupných prostriedkov. Celkové nedostatočné čerpanie rozpočtových prostriedkov dosiahlo v porovnaní s ukazovateľom za to isté obdobie výšku približne– 1 780,2 milióna eur a týka sa trhových opatrení aj priamej pomoci. Komisia sa domnieva, že nedostatočné čerpanie rozpočtových prostriedkov bude pokračovať až do konca rozpočtového roka. Odhadnúť konečnú predpokladanú výšku je však príliš včasné. Čerpanie prostriedkov v rámci výdavkovej podkapitoly 1b dosiahlo od 16. októbra 2005 do 31. mája 2006 výšku 3 838,6 milióna eur, teda 49,4 % dostupných prostriedkov. V súčasnosti Komisia očakáva, že prostriedky v tejto oblasti sa budú čerpať podľa návrhu rozpočtu na rok 2006. PRÍLOHA [pic] [1] Ú. v. ES L 244, 29.9.2000, s. 27.